An da Ostsee san vüle wichtige Hafnstädte, zum Beispü Kopmhagn, Malmö, Stockhoim, Turku, Helsinki und Sankt Pedasbuag. Bsundas wichtig fian Vakea im Ostseeraum san di vüün Fäavabindungen und di großn Brückn. Di meistbeforane Seeschifffoatsstroßn von da Wöd is da Noad-Ostsee-Kaneu, dea di Ostsee mid da Noadsee vabindet, damid ma net übas Kattegat und Skagerrak foan muaß.